Diari Oficial de la Generalitat Valenciana


Sumari del DOGV 4316, del 19-08-2002 (2002/8008)

ACORD de 27 de juny de 2002, de la Comissió Territorial d'Urbanisme de València, relatiu a la modificació núm. 6 de les Normes Subsidiàries de Siete Aguas.
-----------------------------------------------------------------------------------------------------------------------------------------------------------

### Dades del document

Número de DOGV
:   4316

Data del DOGV
:   19-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8008


Data del document
:   27-06-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Siete Aguas
    * pla d'urbanisme

ACORD de 27 de juny de 2002, de la Comissió Territorial d'Urbanisme de València, relatiu a la modificació núm. 6 de les Normes Subsidiàries de Siete Aguas. [2002/8008]
  
Vist l'expedient tramés per l'Ajuntament de Siete Aguas referit a la modificació núm. 6 de les Normes Subsidiàries, i de conformitat amb els següents,
  
Antecedents de fet
  
Primer
  
El projecte es va sotmetre a informació pública mitjançant acord del ple de l'Ajuntament en la sessió realitzada el dia 8 de febrer de 2002. Durant el pertinent període d'exposició pública, es va presentar una al·legació que va ser degudament contestada. El va aprovar provisionalment el mateix òrgan el 22 d'abril de 2002.
  
Segon
  
El projecte consta de memòria i plànols d'ordenació.
  
Tercer
  
L'objecte del projecte és la modificació de les Normes Subsidiàries de Siete Aguas consistent en la desclassificació dels terrenys compresos en la zona ?El Apeadero?, amb una superfície de 23.001,8 m2, actualment classificats com a sòl urbanitzable, i classificar-los com a sòl no urbanitzable comú.
  
La modificació es justifica en atenció a la impossibilitat de desenvolupament per part dels propietaris dels terrenys, que van intentar la seua gestió mitjançant l'aprovació d'un pla parcial que va ser denegat per la Comissió Territorial d'Urbanisme de València, en la sessió realitzada el 23 d'abril de 1998, entre altres motius per tractar-se d'un espai marcadament residual delimitat per importants infraestructures territorials (N-III, FFCC Madrid València, VV-6308 i riu Cabrillas). Recentment s'ha sol·licitat Declaració d'Interés Comunitari per a la instal·lació d'estació de servei, la tramitació de la qual es troba suspesa.
  
Quart
  
Durant la tramitació de l'expedient no s'han sol·licitat informes sectorials.
  
Cinqué
  
Siete Aguas té Normes Subsidiàries aprovades definitivament per la Comissió Territorial d'Urbanisme el 28 de juny de 1988.
  
Sisé
  
La Comissió Informativa de la Comissió Territorial d'Urbanisme de València, en sessió del 21 de juny de 2002, va emetre informe relatiu al projecte que ens ocupa, complint així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer
  
La tramitació ha sigut correcta, d'acord amb el que establix l'article 38, per remissió de l'article 55.1, de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (en avant, LRAU).
  
Segon
  
La documentació està completa, als efectes del compliment del que preceptua l'article 27 de la LRAU.
  
Tercer
  
Les determinacions previstes en la present modificació es consideren correctes als efectes urbanístics i d'acord amb el que establix l'article 40 de la LRAU.
  
Quart
  
La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a l'emissió de dictàmens resolutoris sobre l'aprovació definitiva de modificacions de municipis de menys de 50.000 habitants, de conformitat amb el que disposen els articles 55.1 i 39 de la LRAU, en relació amb els articles 9.1 i 10.a del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
A la vista de tot el que s'ha exposat anteriorment, la Comissió Territorial d'Urbanisme, en la sessió realitzada el 27 de juny de 2002, acorda aprovar definitivament la modificació núm. 6 de les Normes Subsidiàries de Siete Aguas.
  
Contra el present acord, que no posa fi a la via administrativa, es podrà interposar recurs d'alçada davant del conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del dia següent de la data de recepció de la present notificació.
  
Tot això, sense perjuí que es puga interposar qualsevol altre recurs que es considere oportú.
  
València, 27 de juny de 2002.- El secretari de la Comissió Territorial d'Urbanisme: José Manuel Palau Navarro.